
Localitatea Timişoara dispune de un sistem centralizat de alimentare cu apă, canalizare şi staţie de epurare a apelor uzate menajere.

Reţelele de alimentare cu apă existente nu acoperă toate zonele construite, situaţie întâlnită şi pe strada Cetatea Albă ( Vistula). Această deficienţă impune realizarea unei reţele de alimentare cu apă pe acest traseu.

Menţionăm că în conformitate cu Protocolul de Colaborare nr.  SC2006-   024084 /28.11.2006  încheiat între Municipiul Timişoara şi cetăţenii domiciliaţi pe strada Cetatea Albă, achiziţionarea tubulaturii necesare realizării reţelei de alimentare cu apă se va face de către cetăţeni.

Valoarea totală a investiţiei ,,Extindere reţea de apă -  strada Cetatea Albă” este estimată la 231.188,1 lei (cu TVA), respectiv 68.293,8 Euro (1 EURO=3,3852 lei la data de 10.02.2007).

Având în vedere faptul că finanţarea obiectivului ,,Extindere reţea de apă – strada Cetatea Albă  ” se face din bugetul local, Capitolul ,,Alimentări cu apă”, propunem aprobarea studiului de fezabilitate conform proiectului  P 02/2007 întocmit de S.C. DELTA PROJECT  S.R.L.

